হবে সেতু রক্ষণাবেক্ষণের কাজ! একাধিক ট্রেন বাতিল হাওড়া ডিভিশনে

ওয়েব ডেস্ক : হাওড়া (Howrah) ডিভিশনে চলবে সেতু রক্ষণাবেক্ষণের কাজ। সেই কারণে রবিবার, ২১ ডিসেম্বর বাতিল হচ্ছে একাধিক ট্রেন (Train Cancelled)। ইস্টার্ন রেলওয়ের (Eastern Railway) তরফে এ নিয়ে একটি বিবৃতি প্রকাশ করা হয়েছে। সেদিন একাধিক যাত্রীবাহি ট্রেন বাতিল করা হয়েছে। সঙ্গে পরিবর্তন আনা হয়েছে বেশ কয়েকটি এক্সপ্রেস ট্রেনের সময়েও।

বিবৃতিতে জানানো হয়েছে, হাওড়া ডিভিশনের (Howrah Division) অধীনে মাল্লারপুর–তারাপীঠ রোড এবং নলহাটি–স্বাধিনপুর স্টেশনের মাঝের সেতুতে রক্ষণাবেক্ষণের কাজের জন্য রবিবার এমন পরিবর্তন আনা হয়েছে। জানানো হয়েছে, রামপুরহাট থেকে ছাড়ার কথা থাকলেও, এই কাজের জন্য বাতিল হয়েছে দুটি ট্রেন। ট্রেন নম্বর গুলি হল ৬৩৫৮৪ ও ৬৩০২৬ । অন্যদিকে বর্ধমান থেকেও ছাড়ার কথা থাকলেও, দুটি ট্রেন বাতিল করা হয়েছে। সেই ট্রেন নম্বরগুলি হল ৬৩৫৮১ ও ৬৩০৬৩।

আরও খবর : শনিবার নদিয়ায় মোদির সভা, মতুয়াদের কী বার্তা দেবেন নমো?

অন্যদিকে তিনপাহাড় থেকে ছাড়ার কথা থাকলেও, ৬৩০৬৪ নম্বর ট্রেনটি বাতিল করা হয়েছে। একই সঙ্গে কাটোয়া-রামপুরহাট গামী ট্রেন যাত্রা শেষ করবে আজিমগঞ্জ স্টেশনেই। সেই ট্রেনের নম্বর হল ৬৩০০৭।

এছাড়াও শিয়ালদহ–রামপুরহাট মা তারা এক্সপ্রেস (১৩১৮৭) নির্ধারিত গন্তব্য রামপুরহাটের পরিবর্তে সাঁইথিয়া স্টেশনে গিয়ে থামবে। পাশাপাশি রামপুরহাট–শিয়ালদহ মা তারা এক্সপ্রেস (১৩১৮৮) সেদিন রামপুরহাটের বদলে সাঁইথিয়া স্টেশন থেকেই যাত্রা শুরু করবে। রেল কর্তৃপক্ষ যাত্রীদের অনুরোধ করেছে, ভ্রমণের আগে সংশ্লিষ্ট ট্রেনের সময়সূচি ও আপডেট জেনে নেওয়ার জন্য।